Türi Majandusgümnaasiumis toimunud Euroopa Liidu (EL) alasel infopäeval selgitas Eesti-poolse läbirääkimisdelegatsiooni juht Alar Streinamm reedel õpilastele ja Järvamaa vallajuhtidele euroläbirääkimiste hetkeseisu, samuti arutleti selle üle, mida võib Eesti liitumisega võita või kaotada.
Streimann ütles, et Eesti ei tohiks EL teemat üle festi?eerida. 'Ühest küljest me ootame sealt väga palju, EL pole loomulikult mingi perfektne paradiis, aga teisest küljest kui teame, et tänapäeval on sisuliselt kõik Euroopa riigid liitu kaasatud, pole EL ei rohkem ega vähem kui riikide vaheline koostöö Euroopas. Sellest eemale jäämine oleks Eestile tulevikus väga suur tagasilöök.'
Streimann prognoosis üpris suurt investeeringute kasvu Eestisse. 'Loodetavsti EL toetustega paraneb oluliselt olukord Eesti põllumajanduses, kuigi see sõltub väga palju ka sellest, kui palju me suudame liitumise hetkeni põllumajandust säilitada.'
Streimann rõhutas, et ei maksa üle tähtustada EL rahalist poolt. 'Emotsioonaalselt on tõepoolest võimalik öelda, et Eesti peaks Euroopa Liidust saama 3-4 korda rohkem tagasi kui osamaksuna sisse maksab.
On selge, et Eestil tuleb teha suhteliselt suuri investeeringuid mõnesse sektorisse ka liitumise eel. Kuid kui vaatame, kuhu peame investeerima, olgu selleks siis keskkonna- või põllumajandusektor, siis need investeeringud tehakse suuresti ikkagi EL rahaga.'
Streiman sõnas koolilastele, et kodaniku ja tarbijana on tema arvates euroliiduga ühinemise peamine eesmärk Eestis elukvaliteedi parandamine.
Uudise edastas Kuma Raadio